KOUVOLAN HOVIOIKEUS
Kouvola 13.9.2005

Nro L 7

Oikeusministeriölle

Viite:              Oikeusministeriön kirje 15.6.2005 nro OM/5/66/2004
 
Asia:               Lausunto syyttäjälaitoksen rakenne- ja resurssityöryhmän mietinnöstä
	  (lausuntoja ja selvityksiä 2005:17)	

Viitekirjeessä pyydettynä lausuntonaan hovioikeus esittää kunnioittavasti seuraavaa:

Hovioikeus pitää työryhmän loppumietintöä perusteellisesti laadittuna. Vaikka hovioikeudella ei ole erityistä asiantuntemusta arvioida työryhmän esityksiä henkilöstömäärästä ja -rakenteesta, niin sekä mietinnön että tuomarin ja syyttäjän työstä hovioikeudella olevan tietämyksen perusteella esityksiä voidaan pitää hyvin perusteltuina. Hovioikeus yhtyy mietinnössä esitettyyn keskeiseen näkemykseen, että syyttäjälaitoksella tulee olla riittävä, alueellisesti oikein kohdennettu ja rakenteeltaan oikein mitoitettu henkilökunta. Tämä on paitsi syyttäjälaitoksen niin myös koko oikeusjärjestelmän toiminnan keskeisiä kulmakiviä.

Presidentti		Pertti Nieminen